Розмножованя

Розмножованя (репродукція) є процес творбы потомства. Одрїзняме розмножованя поглавне і непоглавне.

 Поглавне розмножованя (сексуална репродукція) є біолоґічный процес, котрым орґанізмы творять своїх потомків комбінаціов своїх поглавных бунк выниклых меіозов. Справила є то звязане з поглавностёв - т.є. екзістенціов мінімално двох тіпів поглавных бунк, обвыкло продукованых різныма поглавныма орґанами. Тоты ся пак находять або на різных індівідуах (ґонохорізм) або на єднім (гермафродізм). У много быдел є вывинута розмножовача сістема.

 Непоглавне розмножованя (асексуална репродукція) є біолоґічный процес, котрым орґанізмус створює ґенетічно ідентічне потомство (клоны). Наприклад незмар (Гідра) ці квасинкы суть способны ся репродуковати пучінём або фраґметаціов до 2 або веце частей і добудованём хыбуючіх частей свого тїла. Веґетатівного розмножованя є способна і векшына рослин, хоць дакотры не во вольній природї. Іншы способы асексуалной репродукції суть бінарне дїлїня і формації вытрусів.

Катеґорія:Біолоґія